OpenLLM-France/wikimedia huggingface dataset:
# Luigi Dossena

Luigi Dossena (Campagnola Cremasca, 28 de maig de 1925 - 9 de setembre de 2007) va ser un sacerdot i diplomàtic catòlic italià.

## Biografia

Luigi Dossena va néixer a Campagnola Cremasca, Província de Cremona, Itàlia, el 28 de maig de 1925. Va ser ordenat sacerdot per a la diòcesi de Crema LA 25 anys el 25 de març de 1951.
Després d'acabar els seus estudis en la Acadèmia Pontifícia Eclesiàstica en 1955, va ingressar al servei diplomàtic servint en diferents Nunciatures i delegacions, incloses les d'Hondures, Nicaragua i Washington. Va ser nomenat pro-nunci apostòlic a Corea pel papa Pau VI als 47 anys, i va rebre la seva consagració episcopal amb la seu titular de Carpi, el 25 de març de 1973, del cardenal Jean-Marie Villot, assistit per l'arquebisbe Duraisamy Simon Lourdusamy i el bisbe Carlo Manziana CO.
El 24 d'octubre de 1978, va ser nomenat pro-nunci apostòlic A Burkina Faso, Cap Verd, Níger i el Senegal i delegat apostòlic en Guinea Bissau, Mali i Mauritània, deixant els càrrecs de Níger i Burkina Faso en 1979, quan monsenyor Justo Mullor García va ser nomenat com el seu pro-nunci. Després va ser nomenat pro-nunci apostòlic a Mali el 3 de juny de 1980.
Va ser nomenat nunci apostòlic al Perú el 30 de desembre de 1985, càrrec en el qual va romandre fins que va ser nomenat nunci apostòlic a Eslovàquia el 2 de març de 1994. En aquest lloc, Dossena va preparar el tractat bàsic entre Eslovàquia i la Santa Seu. El 8 de febrer de 2001 es retira als 75 anys.
Va morir al seu poble natal, Campagnola Cremasca, en el matí del 9 de setembre de 2007, als 82 anys. Un carrer en Campagnola porta el seu nom.

## Referències

* ↑ Luigi Dossena a vicariatusurbis
* ↑ „Slowakei: Trauer um Pressburger Nuntius“ Arxivat 2007-10-12 a Wayback Machine., Ràdio Vaticana, 12 de setembre de 2007

## Enllaços externs

* (eslovac) Biografia de Luigi Dossena
# Sèpies (Tessàlia)

Sèpies (en llatí Sepias, en grec antic Σηπιάς) era un cap de Magnèsia, a Tessàlia, a l'extrem sud-est, enfront de l'illa d'Escíatos.
El lloc és famós a la mitologia grega perquè aquí Peleu va esperar a Tetis i d'aquí se la va emportar. La flota persa va patir un gran naufragi prop d'aquest lloc durant la invasió de Xerxes I a Grècia. En parlen Heròdot, Estrabó, Apol·loni Rodi, Plini el Vell i Pomponi Mela.

## Referències

* ↑ Smith, William (ed.). «Sepias». Dictionary of Greek and Roman Geography (1854). [Consulta: 4 gener 2021].
Viccionari
# Grumantita

La grumantita és un mineral de la classe dels silicats. Va ser anomenada en honor de l'antic nom en rus de l'arxipèlag Svalbard: Грумант (Grumant).

## Característiques

La grumantita és un fil·losilicat de sodi de fórmula química NaSi₂O₄(OH)·H₂O. Cristal·litza en el sistema ortoròmbic. La seva duresa a l'escala de Mohs és de 4 a 5.
L'exemplar que va servir per a determinar l'espècie, el que es coneix com a material tipus, es troba conservat al: Museu de Geologia de Kola i al Museu Mineralògic de Sant Peterburg (Rússia).
Segons la classificació de Nickel-Strunz, la grumantita pertany a «09.EH - Estructures transicionals entre fil·losilicats i altres unitats de silicat» juntament amb els següents minerals: manganoneptunita, neptunita, watatsumiïta, magnesioneptunita, sarcolita, ussinguita, leifita, teliuixenkoïta, eirikita i nafertisita.

## Jaciments

La grumantita va ser descoberta a pedrera Umbozero Nord (Severnyi), al Mont Al·luaiv (Districte de Lovozero, óblast de Múrmansk, Rússia). També ha estat descrita en altres indrets d'aquesta província russa.

## Referències

* 1 2 3 «Grumantite» (en anglès). Mindat. [Consulta: 28 desembre 2019].
# Zona Franca-Port

La Zona Franca-Port és una àrea administrativa del districte de Sants-Montjuïc de Barcelona, que inclou el barri de la Marina del Prat Vermell, el polígon industrial de la Zona Franca i una part del Port de Barcelona.
# WYSIWYM

WYSIWYM és un acrònim per a What You See Is What You Mean (El que veus és el que vols dir), i es refereix a un paradigma d'edició de documents. És una alternativa al WYSIWYG (el que veus és el que obtens), que mostra el document a la pantalla tal com s'imprimirà.
En un editor, l'usuari escriu els continguts en una manera estructurada segons el seu significat, en comptes de dissenyar la seva aparença. Per exemple, en un document WYSIWYM l'usuari pot marcar text com a títol del document, el nom d'una secció, o el nom d'un autor. Això requereix conèixer l'estructura del document (semàntica dels continguts) abans d'editar-lo. L'editor també necessita tenir un sistema per exportar el text editat i generar el format final del document, seguint l'estructura indicada. L'avantatge principal d'aquest sistema és una separació de la presentació i contingut: els usuaris poden concentrar els seus esforços en estructurar i escriure el document, en comptes de preocupar-se sobre l'aparença del document, que se n'encarrega el sistema d'exportació. Un altre avantatge és que el mateix contingut es pot exportar en diferents formats fàcilment.

## Referències

* ↑ Khalili, Ali; Auer, Sören «WYSIWYM – Integrated visualization, exploration and authoring of semantically enriched un-structured content». Semantic Web, 6, 3, 2015, pàg. 259–275. DOI: 10.3233/SW-140157.
* ↑ Khalili, Ali; Auer, Sören; Hladky, Daniel «The RDFa Content Editor - From WYSIWYG to WYSIWYM». IEEE, 01-07-2012, pàg. 531–540. DOI: 10.1109/COMPSAC.2012.72.

## Vegeu també

* LyX
* WYSIWYG
# Kangphu Kang

Kangphu Kang o Shimokangri és una muntanya de la l'Himàlaia. Amb 7.204 msnm és la 107a muntanya més alta de la Terra. El cim es troba a la frontera entre el Bhutan i el Tibet.
La muntanya té un cim occidental i un d'oriental connectats per una carena que en cap moment baixa per sota dels 7.000 m. Des del cim inferior occidental (28° 09′ 20″ N, 90° 03′ 48″ E﻿ / ﻿28.15556°N,90.06333°E﻿ / 28.15556; 90.06333﻿ (Kangphu Kang W), 7.147 m) s'estén una carena de 15 km cap al nord. La carena principal cau abruptament des del pic oest fins a un coll de 6.040 m, que el separa del Jejekangphu Kang (28° 08′ 43″ N, 90° 01′ 24″ E﻿ / ﻿28.14528°N,90.02333°E﻿ / 28.14528; 90.02333﻿ (Jejekangphu Kang), 6.965 m). A l'altre costat, la carena principal baixa cap al sud-est del pic de l'est fins a un pas de 6.220 m que duu al Kangphu Kang II o Dop Kang (6.945 m; 28° 08′ 30″ N, 90° 06′ 03″ E﻿ / ﻿28.14167°N,90.10083°E﻿ / 28.14167; 90.10083﻿ (Kangphu Kang II)).
La primera ascensió no arribà fins al 29 de setembre de 2002, quan una expedició sud-coreana va fer el cim per la cara nord.

## Referències

* ↑ «Kangphu Kang, Bhutan/China». [Consulta: 15 març 2020].
* 1 2 Tamotsu Nakamura, First Ascent of Shimokangri on Tibet-Bhutan border, Man and Mountain, 2002, pp. 41-44
* ↑ «Jejekangphu Kang, Bhutan». [Consulta: 15 març 2020].
* ↑ «Kangphu kang II, Bhutan». [Consulta: 15 març 2020].
# Las Omañas

Las Omañas és un municipi de la província de Lleó a la comunitat autònoma de Castella i Lleó. Forma part de la comarca de Sahagún.

## Demografia

Evolució demogràfica :
| 1991 | 1996 | 2001 | 2004 |
| 530 | 494 | 420 | 382 |
# Lower Kalskag

Lower Kalskag és una població dels Estats Units a l'estat d'Alaska. Segons el cens del 2007 tenia 268 habitants.

## Demografia

Segons el cens del 2000, Lower Kalskag tenia 267 habitants, 66 habitatges, i 54 famílies La densitat de població era de 80,5 habitants/km².
Dels 66 habitatges en un 62,1% hi vivien nens de menys de 18 anys, en un 47% hi vivien parelles casades, en un 24,2% dones solteres, i en un 16,7% no eren unitats familiars. En el 15,2% dels habitatges hi vivien persones soles l'1,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,05 i el nombre mitjà de persones que vivien en cada família era de 4,53.
Per edats la població es repartia de la següent manera: un 44,9% tenia menys de 18 anys, un 13,5% entre 18 i 24, un 22,1% entre 25 i 44, un 15,4% de 45 a 60 i un 4,1% 65 anys o més.
L'edat mediana era de 21 anys. Per cada 100 dones hi havia 96,3 homes. Per cada 100 dones de 18 o més anys hi havia 98,6 homes.
La renda mediana per habitatge era de 25.625 $ i la renda mediana per família de 27.500 $. Els homes tenien una renda mediana de 16.667 $ mentre que les dones 36.250 $. La renda per capita de la població era de 7.654 $. Aproximadament el 36,7% de les famílies i el 40,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Lower Kalskag». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 16 juliol 2010].
* ↑ «Geographic Comparison Table- Lower Kalskag». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].
# Sèpsia

La sèpsia, abans coneguda com a septicèmia, és una condició mèdica greu que apareix quan la resposta del cos a una infecció causa un dany als teixits i òrgans propis.
La septicèmia és un terme mèdic que fa referència a la presència d'organismes patògens en el corrent sanguini, que condueix a la sèpsia. El terme no ha estat clarament definit. S'ha utilitzat de manera incompatible en el passat pels professionals mèdics, per exemple, com a sinònim de la bacterièmia, causant certa confusió. El consens mèdic actual és, doncs, que el terme "septicèmia" és problemàtic i ha de ser evitat.
La sèpsia normalment es tracta a la unitat de cures intensives amb líquids intravenosos i antibiòtics. Si la reposició de líquids és insuficient per mantenir la pressió arterial, s'utilitzen medicaments vasoconstrictors específics. La ventilació artificial i la diàlisi poden ser necessàries per donar suport a la funció dels pulmons i els ronyons, respectivament. Per orientar el tractament, un catèter venós central i un catèter arterial poden ser col·locats. Els pacients amb sèpsia requereixen mesures de prevenció de la trombosi venosa profunda, úlceres d'estrès i les úlceres per pressió, a menys que les altres condicions a prevenir això. Alguns pacients podrien beneficiar-se d'un control estricte dels nivells de sucre en la sang amb la insulina (amb orientació a la hiperglucèmia d'estrès), els corticoesteroides en dosis baixes o drotrecogina alfa activada (proteïna C recombinant).
L'edat és un factor de risc important. El 2012, tan sols el 2,06% de les defuncions per sèpsia als Estats Units es produïren en persones de menys de 35 anys, mentre que el 75,40% es produïren en individus de 65 anys o més.

## Vegeu també

* Pierre Adolphe Piorry

## Referències

* ↑ «The Third International Consensus Definitions for Sepsis and Septic Shock (Sepsis-3)». JAMA, 315, 8, 01-02-2016, pàg. 801–10. DOI: 10.1001/jama.2016.0287. PMC: 4968574. PMID: 26903338.
* ↑ «USA CAUSES OF DEATH BY AGE AND GENDER» (en anglès), 11-04-2014. [Consulta: 27 febrer 2015].

## Enllaços externs

* «Sèpsia». Canal Salut. Generalitat de Catalunya.
# Grum

Un grum o mosso d'equipatge és en hoteleria la persona encarregada de transportar l'equipatge des del vehicle del client de l'hotel fins a l'habitació d'aquest i viceversa.
Els grum també poden realitzar altres tasques, com obrir la porta principal de l'hotel, donar adreces o acomodar altre tipus d'estris com cadires de rodes o mini escúters. La seva presència sol ser més comuna en hotels superiors a tres estrelles. En molts països és costum donar propina al grum després que aquest carregui l'equipatge. Tradicionalment és típic que els grums vesteixin d'uniforme, amb el casquet circular com a lligadura característica.

## Vegeu també

* El botones Sacarino
* Espirú
# Santillana

«Santillana» té aquests significats:
* Biografies:
** Carlos Alonso González, Santillana (Santillana del Mar, 1952), jugador de futbol espanyol.
** Lluís Miquel Santillana i Fraile (Barcelona, 1951), jugador de bàsquet català
* Geografia: Santillana del Mar, municipi de Cantàbria, Espanya.
* Altres:
** Grupo Santillana, editorial madrilenya.
# L'Aixàviga

L'Aixàviga, és una entitat de població del municipi de Mont-ral, Alt Camp. L'any 2005 tenia 14 habitants.
Es troba al sud-oest del nucli urbà de Mont-ral. Té un sol carrer, amb cases de pedra en bon estat de conservació; una d'elles, medieval, amb portal adovellat i finestrals, fou residència d'estiu dels comtes de Prades.

## Referències

* ↑ «Web de l'ajuntament de Mont-ral». Arxivat de l'original el 2011-09-02. [Consulta: 31 juliol 2008].
# La meva dona es diu Maurice

La meva dona es diu Maurice (títol original: Ma femme s'appelle Maurice) és una pel·lícula francesa dirigida per Jean-Marie Poiré i estrenada l'any 2002. Ha estat doblada al català
Es tracta d'una adaptació de la peça de teatre homònima de Raffy Shart, interpretada l'any 1997 al teatre del Gimnàs Marie-Bell a París per Regis Laspalès i Philippe Chevallier.

## Argument

Georges, un agent immobiliari infidel que té problemes conjugals, decideix cridar un cert Maurici Lappin (voluntari en una associació caritativa, i treballador a mitja jornada a Correus) per a fer-se passar per a la seva dona amb l'esperança de treure's de sobre la seva amant, reconquerir la seva esposa i evitar la confrontació entre elles.

## Repartiment

* Alice Evans: Emmanuelle Mortaux
* Régis Laspalès: Maurice Lappin
* Philippe Chevallier: Georges Audefey
* Götz Otto: Johnny Häs
* Martin Lamotte: Jean-Bernard Trouaballe
* Anémone: Claire Trouaballe
* Guy Marchand: Charles Boisdain
* Virginie Lemoine: Marion Audefey
* Stéphane Audran: Jacqueline Boisdain
* Michèle Garcia: la venedora de prêt-à-porter
* Jean-Pierre Castaldi: M. Bernard, el concessionari
* Danièle Évenou: Sra. Rivière, la fornera
* Paul Belmondo: un venedor de cotxes
* Urbain Cancelier: M. Poilard
* Marco Bonini: el pintor venecià
* Sylvie Joly: La dona d' Orlyval
* Raphaël Mezrahi: el tipus a la desfilada de moda
* Benjamin Castaldi: un venedor de cotxes
* Julie Arnold: una comerciant

## Referències

* ↑ «La meva dona es diu Maurice». Esadir.
* ↑ «Ma femme s'appelle Maurice». Allociné.
# Lupus in fabula

Lupus in fabula és una locució llatina que significa literalment 'el llop del conte'. S'utilitza, en llatí i en italià, quan s'està parlant d'una persona, objecte o fet i al precís moment de referència aquest apareix en escena. És equivalent a les expressions «Qui del llop parla, el llop li surt» o «Parlant del dimoni, vet aquí les banyes» o «Parlant del Rei de Roma».
L'escriptor italià Umberto Eco va voler evocar aquesta locució amb el títol del seu cèlebre assaig Lector in fabula (1979). El joc Lupus in tabula, de l'autor Domenico Di Giorgio, també aprofita per a fer un joc de paraules amb aquesta expressió, en ser un joc de taula (tabula) en què hi ha llops (Canis lupus).

## Referències

* ↑ «"Lupus in fabula"». Llatinismes "in situ". [Consulta: 20 juliol 2021].
* ↑ «Lupus in fabula» (en castellà). Refranero multilingüe. Instituto Cervantes [Consulta: 20 juliol 2021].
# Hamad bin Isa al-Khalifa

Hamad bin Isa bin Salman Al Khalifa (àrab: حمد بن عيسى بن سلمان آل خليفة, Ḥamad b. ʿĪsà b. Salmān Āl Ḫalīfa) (Riffa, Bahrain, 28 de gener del 1950) és el primer rei de Bahrain (des del 14 de febrer del 2002) i abans n'havia estat el segon emir (des del 6 de març del 1999). És fill de qui fou el primer emir de Bahrain, Isa bin Salman Al Khalifa, tot i que la dinastia Al Khalifa governa el país des del 1783.

## Referències

* ↑ "Country Profiles Bahrain" Arxivat 2017-04-20 a Wayback Machine. Centre Àrab pel Desenvolupament de l'Imperi de la Llei i la Integritat. Consultat: 1/12/2010
# Santillana del Mar

Santillana del Mar és un municipi de la Comunitat Autònoma de Cantàbria. Es troba en la costa occidental de Cantàbria, entre els municipis de Suances, Torrelavega, Alfoz de Lloredo i Reocín. Aquest petit municipi, és un dels més importants atractius turístics de tota la regió, ja que alberga la Cova d'Altamira, considerada com la "Capella Sixtina" de l'art rupestre, i la Col·legiata de Santillana del Mar, que data del segle xii.
Santillana del Mar té, així mateix, un Zoològic i Jardí Botànic d'importants dimensions en els quals predomina la fauna ibèrica, destacant un insectari colonitzat completament per papallones de totes les grandàries, formes i colors. A més existeixen diversos museus, entre els quals destaca el Museu de la Inquisició, el Museu Diocesà Regina Coeli i el Museu de Jesús Otero.

## Localitats

* Arroyo, 43 hab.
* Camplengo, 201 hab.
* Herrán, 204 hab.
* Mijares, 124 hab.
* Queveda, 586 hab.
* Santillana del Mar (Capital), 1.108 hab.
* Ubiarco, 246 hab.
* Vispieres, 337 hab.
* Viveda, 1.069 hab.
* Yuso, 65 hab.

## Demografia

Evolució demogràfica :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2005 |
| 1.623 | 1.886 | 2.272 | 2.624 | 2.657 | 3.155 | 3.703 | 3.917 | 3.884 | 3.839 | 4.022 |
Font: INE

## Vegeu també

* Castell de Vispieres
* Torre del Merino

## Enllaços externs

* Museu i Cova d'Altamira
* Zoo de Santillana del Mar
* Ajuntament de Santillana del Mar
# Lupus Racing Team

L'equip Lupus Racing Team (codi UCI: LRT) va ser un equip ciclista professional dels Estats Units. Creat el 2013, el 2015 va passar a categoria Continental

## Principals victòries

* Trofeu del Príncep: Thomas Vaubourzeix (2016)

### Grans Voltes

* Tour de França
** 0 participacions
* Giro d'Itàlia
** 0 participacions
* Volta a Espanya
** 0 participacions

## Classificacions UCI

L'equip participa en les proves dels circuits continentals i principalment en les curses del calendari de l'UCI Amèrica Tour. Aquesta taula presenta les classificacions de l'equip als circuits, així com el seu millor corredor en la classificació individual.
UCI Àfrica Tour
| Temporada | Classificació per equips | Millor ciclista en la classificació individual |
| 2016 | 8è | Thomas Vaubourzeix (27è) |
UCI Amèrica Tour
| Temporada | Classificació per equips | Millor ciclista en la classificació individual |
| 2015 | 52è | Kyle Murphy (414è) |
| 2016 | 14è | Chad Beyer (44è) |
UCI Àsia Tour
| Temporada | Classificació per equips | Millor ciclista en la classificació individual |
| 2015 | 59è | Thomas Vaubourzeix (178è) |
UCI Europa Tour
| Temporada | Classificació per equips | Millor ciclista en la classificació individual |
| 2015 | 115è | Thomas Vaubourzeix (517è) |
| 2016 | 136è | Thomas Vaubourzeix (1677è) |

## Referències

* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Web oficial (anglès)
* Plantilles i resultats a procyclingstats.com
* Plantilles i resultats a firstcycling.com
* Plantilles i resultats a cyclebase.nl
# Tapaboques

* Per a altres significats, vegeu «Tapaboques (llanda)».
El tapaboques, conegut també incorrectament com a braga o per la marca registrada Buff, és una peça de vestir tubular multifuncional sense costures feta amb microfibres que, amb diferents modalitats, es pot utilitzar com a lligadura, bufanda, mocador, mocador pirata, gorra, màscara, diadema, canellera, cinta de cua, cinta de front, passamuntanyes, tapaboques i altres variacions.

## Referències

* ↑ «Què ens podem posar al coll quan fa fred? Un tapaboques…». Termcat. [Consulta: 27 novembre 2015].
# Sant Llorenç d'Oix

Sant Llorenç d'Oix és una església del municipi de Montagut i Oix (Garrotxa) inclosa en l'Inventari del Patrimoni Arquitectònic de Catalunya.

## Descripció

L'església parroquial del poble d'Oix s'emplaça a l'extrem sud de la població amb la façana nord formant mitgera amb altres edificacions. És una construcció romànica, existent ja al segle x, que va ser modificada en èpoques posteriors per necessitats d'ordre defensiu. D'una sola nau amb volta de canó apuntada, té un absis semicircular a llevant que fou sobrealçat. Presenta fris de dents de serra trencat per mènsules ornamentades, cornisa i finestra central amb dos arcs en degradació. A migjorn hi ha una cornisa, dues finestres i la porta d'entrada, restituïda en la restauració. Presenta diversos arcs en degradació i llinda. A migdia, també trobem quatre cartel·les alineades que en temps passats havien sostingut una galilea romànica. El campanar d'espadanya de doble obertura, ara convertit en una torre, s'assenta sobre la façana oest.
La porta de fusta clavetejada amb forrellat decorat amb motius geomètrics i amb forma de cap de drac no és la pròpia sinó que pertanyia a l'església de Santa Maria de Castellar de la Muntanya.
La pica baptismal conservada a l'interior del temple, és d'època romànica. Té forma d'olla, i presenta unes característiques senzilles sense cap tipus d'ornamentació. Les seves mides són; 100 cm de diàmetre, 125 cm d'alçada total i 105 d'alçada sense la base.
L'escut d'armes de la noble família de Barutell, es conserva a l'interior del temple. La família, en el decurs del segle xv, va deixar el castell de Bestrecà i es traslladà al poble d'Oix. L'escut fou descobert per Miquel Oliva i Prat, en ocasió dels treballs portats a terme a l'església de Sant Andreu de Bestrecà l'any 1957.
L'escut presenta una barra en diagonal, damunt la qual hi ha un gos amb la cua dreta i collar al coll. Tot està envoltat per elements vegetals estilitzats i un casc.

## Història

La notícia documental més antiga que tenim és de l'any 937 esmentant el temple com el de "Sancti Laurentii de Evo". La toponímia passà a convertir-se posteriorment en "Evol" (1017), "Uxo" (1213) i "Uxio" (1362).
A mitjans del segle xviii, amb ocasió d'una visita pastoral a Oix, el Bisbe de Girona, Baltasar de Bastero i Leó, ordenà que es destruís la trona de pedra existent i es canviés per una de fusta i, també, va fer destruir un relleu molt indecent que hi havia al presbiteri, segurament una representació d'Adam i Eva.
L'origen de la porta, cal cercar-lo al poble de Castellar de la Muntanya, al municipi de la Vall de Bianya. Fins a l'any 1977 la porta era situada a la façana oest, sota el campanar. Amb motiu de les obres de restauració, es va obrir de nou la porta romànica de la façana de migdia.

## Referències

* 1 2 3 4 5 6 7 8 9 «Sant Llorenç d'Oix». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 13 novembre 2015].
# Xavier Molist Berga

Xavier Molist Berga, també conegut com a Xevi Molist o Molist (Girona, 6 de febrer de 1977), és un exfutbolista català i actual entrenador del primer equip de la Unió Esportiva Sant Andreu.
Com a futbolista va debutar el 1995 amb l'AEC Manlleu, d'on va ser fitxat pel filial del FC Barcelona. Sota les ordres de Bobby Robson va arribar a debutar amb el primer equip el 23 d'agost de 1996, contra l'Slovan Bratislava. Posteriorment va jugar cedit un any al Neuchâtel de la primera divisió suïssa, i a diversos clubs de Segona i Segona B com el CD Logroñés, CE Sabadell, CD Badajoz, Nàstic de Tarragona, Terrassa FC, FC Cartagena, Castelló, CF Badalona i l'Horta.
Acabada la seva carrera com a jugador, va iniciar la seva tasca d'entrenador dirigint el juvenil de l'Horta, club on s'havia retirat el 2014. Posteriorment, ha estat entrenador del CE Hospitalet, el Terrassa FC i la UE Sant Andreu.

## Referències

* 1 2 Marbà, Marc «Xavi Molist, la revolución que necesitaba Sant Andreu» (en castellà). Sport, 05-04-2022 [Consulta: 2 agost 2022].
* 1 2 3 Miró, Rubèn «El futbolista de fons». L'Esportiu, 30-01-2014 [Consulta: 2 agost 2022].
* ↑ Danés, Agustí «De jugador a entrenador». El 9 Nou, 11-02-2018 [Consulta: 2 agost 2022].
# Willy Spencer

William "Willy" Spencer (Manchester, 17 d'agost de 1895 - 2 d'octubre de 1963) fou un ciclista estatunidenc, professional des del 1917 fins al 1926. Es va especialitzar en les curses de sis dies, on va obtenir dues victòries.
El seu germà bessó Arthur també es dedicà al ciclisme.

## Palmarès

* 1917
** 1r als Sis dies de San Francisco (amb Jake Magin)
* 1920
** 1r als Sis dies de Sydney (amb Charles Osterriter)
* 1922
** Campió dels Estats Units en Velocitat
* 1923
** Campió dels Estats Units en Velocitat
* 1926
** Campió dels Estats Units en Velocitat

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a museociclismo.it Arxivat 2015-06-29 a Wayback Machine.